stanford-oval/wikipedia huggingface dataset:
דוד שלוש (מרקש)
חייו

לא ידוע הרבה אודותיו. נולד בריסאני שבמחוז תאפילאלת, כנראה בתחילת המאה ה-19 לאביו ר' יחיא בן-שלוש. משם עבר למרקש. במרקש ייסד, בסיוע ראשי הקהילות היהודיות באזור, ישיבה גדולה, אשר חולקה לכיתות לימוד לפי גילאים. הוא עמד בראשות הישיבה ולימד בה. לישיבתו הגיעו תלמידים ממרקש עצמה ומכל הכפרים והעיירות הסמוכים ומהרי האטלס, והיא הפכה להיות המרכז התורני האזורי. הרב יוסף בן נאים מתאר כי בישיבתו למדו מאות תלמידים בבת אחת. הוא גם דאג לצרכיהם החומריים, ובעצמו כיתת רגליו בין אנשי הקהילה על מנת למצוא לתלמידיו מקום לאכול וללון. תלמידיו מספרים שזכה לגילוי אליהו, ומופתים רבים מסופרים אודותיו. כמו כן, נודע בחריפותו הלמדנית, ומסופר עליו שכאשר בא שד"ר אשכנזי והקשה לו קושיה חריפה בגמרא, תרץ אותה בחצי שעה. ר' דוד לא קיבל משכורת מסודרת, ובמקום זאת התלמידים היו מניחים לו מטבעות כסף מתחת לשטיח שבביתו, ורעייתו הייתה אוספת אותם ומשתמשת בהם לצורכי המשפחה.
נפטר בי"ג בכסלו ה'תרנ"ג בגיל 90 בערך, ונקבר בבית הקברות היהודי במרקש.
על שמו בית הכנסת "זכור לדוד" בנתניה.
נינו הרב יוסף יצחק שלוש קיבץ מעט דברי תורה שנכתבו בשמו בספרי תלמידיו, והדפיסם בתחילת הספר "אמת לדוד", ה'תשע"ז. מעט דברי תורה משמו הודפסו גם  בקובץ "אעלה בתמר".
משפחתו

כל בניו מאשתו הראשונה מתו בעודם תינוקות, ובהיותו כבן שמונים נשא את סולטנה, ממנה נולדו שני בנים נוספים שנפטרו בינקותם, ושני ילדים ששרדו: הרב יוסף שלוש שכיהן כראב"ד העדה המערבית בירושלים, שנולד שנתיים וחצי לפני פטירת אביו ובת בשם דדא, שנולדה לאחר פטירתו (אשת הרב יעיש נגר). רעייתו עלתה לארץ ישראל יחד עם בנם, ונפטרה בירושלים בשנת ה'תרצ"ו. נכדיו הם הרבנים דוד שלוש (הקרוי על שמו), שכיהן כרבה של נתניה, ואברהם שלוש, שכיהן כרבה של כפר סבא. נכדתו אביגיל (בת הרב יוסף שלוש) נישאה לרב נסים דוד עזראן, ובתם היא הרבנית צביה אליהו, אשת הרב מרדכי אליהו.
מתלמידיו

נכדו הרב דוד שלוש העיד: "הוא הרביץ תורה באלפי תלמידים, וכל השו"בים, המשרתים בקודש והחכמים שבמראקש ואגפיה, כולם היו תלמידיו". מבין תלמידיו הידועים לנו:
הרב דוד סוויסא – ממלא מקומו בראשות הישיבה.
הרב יעקב נחמני – מחבר הספרים "מעט דבש", "בית יעקב", "לקח יעקב", "טוב טעם ו"מעיין גנים".
הרב משה אבורמאד (אבירמאט) – רב בתארודנת בעל "ויאמר משה".
הרב מרדכי אסבעוני – אב"ד במרקש, בעל "פרשת מרדכי" ו"ישועות יעקב".
הרב דוד הכהן - בעל משכיל לדוד.
הרב משה ועקנין – רב באולד-מנצור ובברותה.
הרב כליפה אלמליח - רב באולד-מנצור.
רבי יצחק פרץ - רב בישיבת "צאלת אלעז'מא" במרקש.
לקריאה נוספת

הרב יוסף בן נאים, מלכי רבנן, דף כו עמוד א.
הרב דוד שלוש, ברית אבות לבנים תזכור, בתחילת שו"ת "חמדה גנוזה" חלק א', עמ' 3 - 7.
הרב יוסף יצחק שלוש, "אמת לדוד", פתח תקווה ה'תשע"ז, עמ' 15 - 27.
יוסף ג'ורג' הררי, תולדות יהודי אל-מגרב, חולון ה'תשל"ד, עמ' 115 - 116.
הערות שוליים

↑  כך מתאר נכדו הרב דוד שלוש בשם רבי ישראל אבוחצירא, חמדה גנוזה חלק א עמ' 3, והררי, עמ' 115
↑  נכדו הרב דוד שלוש כותב כי נפטר בסביבות גיל 90, ולכן נראה שנולד באזור שנת ה'תקס"ג. הררי (שם) מציין את שנת ה'תק"פ
↑  כך כתב בן נאים ב"מלכי רבנן" בערכו. אמנם, באנציקלופדיה ארזי הלבנון כותב, ע"פ נוסח מצבתו, ששנת פטירתו הייתה ה'תר"ן. נכדו הרב דוד שלוש מצטט מ"מלכי רבנן" וכותב ה'תרנ"א. אולם, מסופר שם שבנו ר' יוסף נולד כשנתיים לפני פטירתו, וידוע שר' יוסף נולד בשנת ה'תרנ"א, ולכן כנראה התאריך האמיתי הוא התאריך המופיע ב"מלכי רבנן"
↑  מסופר שבהיותו בן שנתיים וחצי, חלה ונטה למות, ור' דוד התפלל שימות במקומו.
↑  קבר סלטאנה שלוש בהר הזיתים
↑  חכם יעקב נחמני, באתר "החכם היומי"
↑  חכם כליפה אלמליח, באתר "החכם היומי"
| --- | --- |
בקרת זהויות :  NLI: 987007316096305171  VIAF: 75149616596003750556   WorldCat (עם VIAF): 75149616596003750556
גלי רקיע

המושג גלי רקיע בתקשורת מתייחס להתפשטות גלי רדיו המוחזרים או משתקפים בחזרה לכיוון כדור הארץ מה-יונוספירה, השכבה הטעונה חשמלית באטמוספירה העליונה. גלים אלו אינם מוגבלים על ידי עקמומיות כדור הארץ, לכן ניתן להשתמש בגלים אלו ליצירת תקשורת בין-יבשתית ולמרחקים ארוכים.
מרבית השידורים לטווחים ארוכים המתבצעים בתדרים גבוהים, בין 3MHz ל-30MHz, הם כתוצאה מהתפשטותם של גלי רקיע. מאז שנות ה-20 המוקדמות, שדרני רדיו חובבנים, שהוגבלו לשידור בהספקים נמוכים מאשר אלו של תחנות השידור, ניצלו את היתרונות בגלים אלו לתקשורת ארוכת טווח.
יש להבדיל גלים אלו משני שידורים אחרים:
התפשטות גלי קרקע - בה גלי הרדיו נעים בצמוד לאדמת כדור הארץ מבלי להתבדר או להתפזר באטמוספירה. שיטת שידור זו אופיינית לתדירויות נמוכות.
התפשטות קו ראייה (Line of sight) - בה גלי הרדיו נעים בקו ישר. התפשטות זו אופיינית למרבית התדרים הגבוהים קרי - UHF, וגלי מיקרו.
אופן ההתפשטות

היונוספירה היא תחום באטמוספירה העליונה, הנפרשת בגובה שבין 80 ל-1000 קילומטרים. בגובה זה האוויר מיונן על ידי רוח סולרית וקרניים קוסמיות. כאשר אותות בתדר גבוה נכנסים לאזור זה בצורה אלכסונית, הם מוחזרים בחזרה כפי שגלים מוחזרים מתווך בעל מקדם שבירה שונה. אם היינון של השכבה חזק מספיק ביחס לתדר האות, ההחזרה שקולה כמעט להחזרה של גל ממראה. לאחר מכן, הגלים נעים בחזרה לקרקע כדור הארץ, וזה מבצע החזרה דיפוסיבית לגלים, קרי- הם מוחזרים בטווח של זוויות שונות מכדור הארץ, לכיוון היונוספירה. כתוצאה מכך, האות כאילו "מקפץ" הלוך ושוב בין היונוספירה לבין כדור הארץ, פעמיים או יותר. ההחזרות הללו מלוות בהפסדים נמוכים מאוד ולכן גם סיגנלים בהספקים של וואטים בודדים יכולים להתקבל במרחקים של אלפי קילומטרים מנקודת השידור, וליצור תקשורת גלובלית. בכל "קפיצה" של הגלים, הם יכולים לעבור עד כ-3500 קילומטרים, כך ששידורים טרנס-אטלנטיים יכולים להתקבל על ידי 2 או 3 קפיצות.
אם היינון של היונוספירה אינו מספיק חזק, הגלים מוחזרים בהתחלה מטה, ולאחר מכן מעלה אל מעל לשכבה העליונה של היונוספירה, כשהם סוטים מכיוונם המקורי.
שיקולים נוספים

סיגנלים בתדרים בתחום תדרים גבוהים ביותר (VHF- very high frequencies) לרוב חודרים את היונוספריה ולא מוחזרים לפני כדור הארץ.
סיגנלים בתדרים נמוכים מ-10MHz מתפשטים בשיטת גלי רקיע בצורה מיטבית בלילות. תדירויות מעל 10MHz מתפשטות ביעילות דווקא במהלך היום. תדירויות מתחת ל-3kHz הן בעלות אורך גל הגדול מהמרחק בין האדמה לבין היונוספירה. התדירות המקסימלית המאפשרת שימוש בשיטת שידור גלי רקיע מושפעת בצורה חזקה על ידי מספר כתמי השמש הקשורים ישירות ליינון האטמוספירה.
שידור בגלי רקיע לעיתים מונחת לרעש בשל סערות גאומגנטיות. שיטה זו יכולה להיות מופרעת בצורה ישירה ומהירה כתוצאה מהפרעות פתאומיות ביונוספירה, כמו שינוי בצפיפות הפלזמה בשכבה זו ובתנועתה כתוצאה מהתפרצות שמשית.
בשעות הלילה, השכבות הנמוכות יותר ביונוספריה נעלמות, מה שגורם לכך שאינדקס השבירה האפקטיבי של היונוספירה לעלות מעל לערכו של אינדקס השבירה של כדור הארץ. הדבר מוביל ל"קפיצות" גדולות יותר במרחקים של שידורי הלילה.
ראו גם

גלי קרקע
הערות שוליים

↑  גלי רקיע – לתקשורת ארוכת טווח, באתר New-Tech OnLine, ‏2013-07-07
דייגו סוזה

דייגו וילרסון פריירה סוזה ובשמו המוכר דייגו סוזה (בפורטוגזית: Dyego Wilverson Ferreira Sousa, נולד ב-14 בספטמבר 1989) הוא כדורגלן ברזילאי המשחק בעמדות החלוץ, באלמריה.
ביוגרפיה

סוזה נולד בסאו חוסה דה ריבמאר, מרניאו, ברזיל. בגיל 12 הצטרף למועדון הכדורגל מוטו קלאב. ב-2004 חתם בפלמיירס מהליגה הראשונה. בהמשך עבר לנסיונל מדיירה, עד אשר החל לשחק בבוגרים במועדון אופראירו מהליגה הרביעית בברזיל. באותה השנה סוזה יצא לראשונה לאירופה כאשר חתם בלייקסואס מהליגה השנייה בפורטוגל. בסוף העונה עבר סוזה לאינטרקלובה מליגת העל האנגולית אך לא ערך ולו הופעה אחת בקבוצה בטרם שוחרר.
בשנת 2012, סוזה חזר לאירופה כשחתם בטונדלה מהליגה הפורטוגלית השנייה. לראשונה בקריירה שלו, נהיה סוזה שחקן הרכב במשך עונה שלמה במהלכה כבש 4 שערים. בתום העונה עבר ליריבתה לליגה של טונדלה, פורטימוננסה, לעונה אחת.
לקראת עונת 2013/2014 חתם סוזה בפורטימוננסה במטרה לסייע לה להישאר בליגה. בעונה זו שיחק פחות מאשר בעונה הקודמת, אך רשם את מספר השערים הגדול ביותר שלו עד אז, 6 ב-26 הופעות. בעקבות העונה הטובה שלו, הוחתם במאריטימו בסוף העונה.
ב-13 ביולי 2014, הוא חתם על חוזה לשלוש שנים מאריטימו מליגת העל הפורטוגלית.
בעונת 2015/2016 עשה את הפריצה שלו כשחקן מוביל כאשר כבש 12 שערים ב-36 משחקים.
בשנת 2017 חתם בספורטינג בראגה מצמרת הליגה. ב-10 ביולי 2019 חתם בשנז'ן הסינית. בינואר הושאל לשנה לקבוצת בנפיקה ליסבון.
דאף Rijdende

| --- | --- |

DAF Rijdende
 מאפיינים כלליים
 יצרן:  דאף
 שנות ייצור:  1941- דגם קונספט
 הרכבה:  הולנד הולנד
 מפרט טכני
 מנוע:  1 צילינדר, 1,25 סמ"ק
 מהירות מרבית:  35 קמ"ש
 מעצב:  Hub van Doorne
דאף Rijdende (בהולנדית DAF Rijdende) היא מכונית קונספט זעירה, בתצורה של מכונית מיקרו, תלת אופן, אשר יוצרה בשנת 1941 על ידי יצרנית הרכב דאף ההולנדית.
הדגם תוכנן עם מושב 1 בלבד (נהג).
פירוש "Rijdende" בעברית: "נהיגה".
מאפיינים

מכונית מיקרו
תלת אופן
2 דלתות קדמיות, צדדיות
מושב 1
חלון צד - מתפצל ל-2, נפתח בחלקו הקדמי בלבד (מורכב על מסילה, החלון נע אחורנית)
היסטוריה

דאף ידועה כמפעל המייצר משאיות, אבל  משנת 1958 עד שנת 1975 ייצרה כלי רכב משפחתיים קטנים. בין הרכבים שייצרה : דאף 600, דאף 750, דאף 33, דאף 44, דאף 45, דאף 46, ודאף 68. בשנת 1968 פיתחה את  ה- "דאף 55", עם מנוע  מקורר מים, 4 צילינדרים 1,108 סמ"ק. מעצב המכוניות של דאף היה ג'ובאני מיקולטי, שעיצב מספר עצום של אבות־טיפוס.
בדצמבר 1972 וולוו צבר נתח של 33 אחוזים מ- DAF, ובמאי 1975 עם השתלטות השוודים על דאף, נעלם השם דאף והפך לוולוו.
דאף ייצרה 816,000 מכוניות נוסעים.
תמונות

דאף Rijdende
דאף Rijdende
דאף Rijdende
דאף Rijdende
דאף Rijdende
דאף Rijdende
דאף Rijdende
ראו גם

דאף (יצרן רכב)
דאף 44
דאף 66
דאף 600
דאף פוני
דאף A10
לקריאה נוספת

דאף Rijdende פרוטוטיפ - תמונה
הערות שוליים

↑  דאף Rijdende
↑  דאף Rijdende אתר 3 Wheels
↑  מכוניות ומשאיות דאף
דורוקולי אזרה

| דורוקולי אזרה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
משפחה:: צבוסיים
סוג:: דורוקולי
מין:: דורוקולי אזרה
שם מדעי
 Aotus azarae ‏הומבולדט, 1811
תחום תפוצה


דורוקולי אזרה (שם מדעי: Aotus azarae) הוא מין של קוף לילי מהסוג דורוקולי החי ביבשת אמריקה הדרומית במדינות : ארגנטינה, ברזיל, בוליביה, צ'ילה ופרגוואי והוא בין הקופים היחידים החיים בלילות אף על פי שאוכלוסיות מסוימות פעילות גם ביום. המין נקרא על שם החוקר פליקס דה אזרה (1746-1821).
מאפיינים

בני המין הם קופים קטנים מאוד ואורכם קרוב ל 340 מ"מ ומשקלם מגיע ל-1,250 גרם בזכרים כשהנקבות קטנות במעט גרמים. בשל אורח חייהם הליליים וחיותם במעבה היער, קשה לחקור אותם ואת משקלם במדויק. מעריכים שבשבי הם חיים עד 20 שנה.
דורוקולי אזרה הוא מין מונוגמי שבו הזכר והנקבה חיים יחדיו והזכר מטפל יחד עם האם בצאצאיו עד לגיל שנתיים-שלוש.
קופי הלילה הם באופן כללי אוכלי פירות שונים בתוספת של עלים, צוף פרחים וחרקים. רוב החיות אוכלי הפירות ישנים בלילות כך שיש מעט מאוד תחרות איתם. הם חיים במגוון יערות מיער גשם טרופי ליערות נשירים ועד למרגלות האנדים בגובה 1,250 מטר. הם נוהגים לשכון בצמרות וללון בין הענפים שם ביום או בשעות הערב המוקדמות.
קופים אלו עלולים להיטרף על ידי חתולים כמו הפומה, האוצלוט והיגואר, הטאירה, ינשופים ונחשים גדולים, אך ע"פ רוב הם נמנעים מסכנה וכשיש כזו הם קוראים קריאת אזהרה ונמלטים בקפיצה לענף אחר.
מיון

לדורוקולי אזרה שלושה תת-מינים:
Aotus azarae azarae
Aotus azarae boliviensis - תת-המין הקטן ביותר
Aotus azarae infulatus
ראו גם

קופים רחבי אף
קופי סנאי
הערות שוליים

↑  דורוקולי אזרה באתר הרשימה האדומה של IUCN
דאף מק'אגן

| --- | --- |

 לידה:  5 בפברואר 1964 (בן 60) סיאטל, ארצות הברית 
 שם במה:  Duff McKagan 
 מוקד פעילות:  ארצות הברית 
 תקופת הפעילות:  מ-1979 
 מקום לימודים:  אוניברסיטת סיאטל, Seattle Central College, תיכון רוזבלט, Nathan Eckstein Middle School 
 סוגה:  הארד רוק 
 שפה מועדפת:  אנגלית 
 כלי נגינה:  גיטרה בס, גיטרה 
 חברת תקליטים:  אוזי סואיסייד 
 בן או בת זוג:  Susan Holmes (1999–?) 
 duffonline.com
 פרופיל ב-IMDb
 
מייקל אנדרו מק'אגן  (באנגלית: Michael Andrew McKagan, נולד ב-5 בפברואר 1964) או בשם הכינוי דאף רוז מק'אגן (Duff Rose McKagan), מוזיקאי אמריקאי. התפרסם בעיקר כחבר להקת הרוק Guns N' Roses בה משמש כבסיסט.
היסטוריה

דאף נולד ב- 6 בפברואר 1964 בסיאטל שבוושינגטון והיה הצעיר מבין אחיו. דאף התעניין עוד בילדותו במוזיקה ובגיל 14 כבר ניגן בלהקות פאנק בסיאטל. התחיל את הקריירה המוזיקלית שלו בנגינה על גיטרה ותופים. עזב את סיאטל ועבר להוליווד לצורך התפתחות מקצועית. זכה לפרסום כבסיסט של להקת Guns N' Roses. גיטרת הבס המזוהה איתו היא "פנדר ג'אז בס ספיישל" יפנית, מעין שילוב של פנדר ג'אז בס והפנדר פרסיז'ן בס.
Guns N' Roses

לאחר שהכיר את איזי סטראדלין שגר בבית ממולו, הוא הצטרף ללהקת "Hollywood Rose" כבסיסט. הלהקה התפתחה במהרה ללהקת "Guns N' Roses" וב-1987 הם הוציאו את אלבומם הראשון Appetite For Destruction. לאחר מכן הוציאה הלהקה את האלבום החצי אקוסטי "GN'R LIES" ואת האלבום הכפול "Use Your Illusion". בשנת 1996 עזב דאף את הלהקה בעקבות חילוקי דעות עם הסולן אקסל רוז. בשנת 2016 חזר אליה יחד עם הגיטריסט סלאש.
כיוצר

באלבום הכפול "Use Your Illusion" דאף לא רק ניגן אלא גם כתב ויצר.
שירים בהם השתתף דאף:
So Fine
Dust N' Bones (בתור זמר משני).
Bad Apples
Civil War (בתור זמר משני).
Get In The Ring
בהופעות התפרסם דאף במיוחד בזכות השיר Attitude שהופיע גם באלבומה החמישי של הלהקה והיה גרסת כיסוי לשיר פאנק של להקת "מיספיטס".
דאף עזב בשנת 1996 את להקת Guns N Roses, מאז הוא ניסה ללכת לקריית סולו ואף הקים את להקת "Loaded" ומאז ניגן יחד עם חבריו ללהקה סלאש ומאט סורום בלהקה Velvet Revolver עד פירוק הלהקה ב 2008.
להקות בהן היה חבר

Silly Killers
Guns N' Roses
DUFF
Velvet Revolver
The Fast Backs
Warning
Hollywood Rose
Loaded
ציוד

גיטרת הבאס המזוהה עם דאף, כאמור, היא פנדר ג'אס בס ספיישל תוצרת יפן משנת 1986, אותה רכש מהלך הקלטות האלבום Appetite For Destruction. דאף מנגן במגבר Gallien-Krueger דגם 800RB עם קבינות 1X15 ו-4X10. בנוסף הוא ניגן במהלך Appetite For Destruction עם פדאל קורוס של Ibanez דגם CS9 ולאחר מכן עבר ליחידת ראק של Yamaha דגם SPX90. דאף משתמש במיתרים של חברת Rotosound ומפרט של חברת Dunlop.
חיים אישיים

בשנת 1988 מק'אגן התחתן עם מנדי בריקס, הזוג התגרש בשנת 1990. בשנת 1992 מק'אגן התחתן בשנית עם לינדה ג'ונסון, הם התגרשו בשנת 1995. בשנת 1999 מק'אגן התחתן בשלישית עם סוזן הולמס, לזוג 2 בנות.
גלדן סמרני

| גלדן סמרני |
| --- | --- |
 גלדן סמרני
מיון מדעי
ממלכה:: צומח
מערכה:: בעלי פרחים
מחלקה:: חד פסיגיים
סדרה:: דגנאים
משפחה:: דגניים
סוג:: גלדן
מין:: גלדן סמרני
שם מדעי
 Elytrigia juncea ‏Nevski, 1936
גַּלְדָּן סַמְרָנִי או אַגְרוֹפִירוֹן סַמְרָנִי (שם מדעי: Elytrigia juncea) הוא מין דגן רב שנתי, מסוג גלדן ממשפחת הדגניים.
מאפיינים

גלדן סמרני מאופיין בכך ששיבוליו הדוקות מאוד, עד שאינן עבות מגבעולו. הדגן פורח בחודשים אפריל, מאי ויוני, והוא עובר תקופות תרדמה בקיץ ומתעורר בסתיו. פרחיו דו מיניים, ועליו מסורגים (עלה אחד בכל מפרק). גלדן סמרני עמיד בצורה רבה מפני רסס גלי הים המלוחים והוא קולט מים מהלחות באוויר. שורשיו יחסית שטחיים.
לגלדן סמרני תאית רכה שהוא קל לעיכול לפרות. יש בו כ-2.5% חלבון נעכל, וויטמינים כמו ריבופלאבין המתאים לפרות.
תפוצה

גלדן סמרני גדל בר בארץ ישראל בעיקר בשטחי מישור החוף, על אדמת חול וסלעי כורכר, ואף סמוך מאוד לים.
שימושים

בשנות ה-50 חקר דוד צוריאל מהתחנה לחקר החקלאות את השימוש בגלדן סמרני לצורך מרעה על אדמות חוליות ובשנות ה-60 נעשה בו שימוש נרחב לייצוב אדמות חוליות.
לקריאה נוספת

מיכה לבנה, לקסיקון החי והצומח של ארץ-ישראל, כרך א', עורך: עזריה אלון, מדינת ישראל - משרד הביטחון, תשנ"ד - 1994 (ע"ע אגריפירון סמרני) (הספר בקטלוג ULI)
הערות שוליים

1 2  מחולות נודדים לכרי מרעה, למרחב, 20 במרץ 1960
1 2  אדמת חולות הופכת לשדה־מרעה, שערים, 2 בפברואר 1959
↑  סיור מקצועי לחקלאים, על המשמר, 11 במרץ 1956
↑  איתמר בנעט, שדות מרעה על התולות הנודדים, הַבֹּקֶר, 7 במרץ 1958
↑  6000 דונם חולות נודדים יוצבו לאורך מישור החוף , דבר, 13 במרץ 1963
בקשות למידע על דרכי המלחמה בחולות נודדים, למרחב, 27 באוגוסט 1968
ד'תשנ"ח

ד'תשנ"ח (4758)  היא שנה עברית  אשר  החלה ביום א' בתשרי, אור ל-6 בספטמבר 997 (לפי הלוח היוליאני, שהיה נהוג אז), והסתיימה ביום כ"ט באלול, 23 בספטמבר 998. שנה מסוג בחה, היא מעוברת, ואורכה 383 ימים. זו שנה חמישית לשמיטה.
לוח שנה > מאפייני לוח השנה

שנה מסוג בחה, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
בשנים ד'תשמ"ה-ד'תשס"ב חלו כל 14 הקביעויות בתוך 18 שנים.
היסטוריה של עם ישראל
דאף XF

| --- | --- |

DAF XF דגם "460"
 מאפיינים כלליים
 נקרא גם:  DAF 95XF (בין השנים 1997–2002)  DAF XF105
 יצרן:  דאף
 שנות ייצור:  1997 – הווה
 הרכבה:  הולנד הולנד
 מודל קודם:  DAF XF95 
 אורך:  5,960 מ"מ (גורר בלבד)
 רוחב:  2,490 מ"מ
 גובה:  3,900 מ"מ
 משקל:  עד 44 טון
 בסיס גלגלים:  3,600 מ"מ (גורר בלבד)
 מפרט טכני
 מנוע:  6 צילינדרים 10.8 ליטר המפיק 290 כ"ס, 440 כ"ס (מנוע "Paccar" (אנ') מסוג "PACCAR MX-11") (מנוע דיזל)  6 צילינדרים 12.6 ליטר המפיק 340 כ"ס, 381 כ"ס, 430 כ"ס, 480 כ"ס (מנוע "Paccar" (אנ'), מנוע דיזל)  6 צילינדרים 12.6 ליטר המפיק 510 כ"ס (משנת 2003, מנוע "Paccar" (אנ'), מנוע דיזל)  6 צילינדרים 12.9 ליטר המפיק 408 כ"ס, 462 כ"ס, 510 כ"ס (מנוע "Paccar" (אנ') מסוג "PACCAR MX-13") (מנוע דיזל)
 הילוכים:  תמסורת ידנית סוג "ZF"  (מ- 12 עד 16 מהירויות)  תמסורת אוטומטית
 
דאף XF בהולנדית: DAF XF) היא סדרת משאיות כבדות בתצורת סמי טריילר, אשר מיוצרים בהולנד על ידי יצרנית המשאיות דאף משנת 1997.
"דאף XF" משווקת בישראל על ידי "DAF ישראל".
סדרות

"DAF 95XF", יוצר בין השנים 1997–2003.
"DAF XF105", בדגמים הורכבו מנועי דיזל חדשים של 6 צילינדרים, 12.9 ליטר המפיקים 510 כ"ס, יוצר בין השנים 2003–2013.
"DAF XF106", מיוצר משנת 2013 – הווה.
כלי רכב צבאיים

"דאף XF" מהסדרה הצבאית קרוי "DAF SSC". הכוחות המזוינים של הולנד רכשו דגם זה (ראו תמונה).
פיקוד כוח היבשה של כוחות קנדה משתמש בדגם "XF95 טרופקו" לפלטפורמת הובלת הטנקים שלהם שהוחכרו מצבא הולנד.
סוגי הנעות (1997-2013)

4x2
6x2
6x4
סוגי הנעות (1997-2013) > סוגי הנעות (משנת 2013)

4x2
6x2
6x4
8x2
8x4
תמונות

דאף XF דגם "480"
דאף XF (צולם באוסטריה)
דאף XF דגם "410 FT"
דאף XF, שנת 2016
דאף XF (צולם באוסטריה)
דאף XF דגם "FT" סוג "H4EN3"
דאף XF
דאף XF105 - מבט לתא הנהג ולוח מחוונים
דגם דאף "Tropco 650 KN" של הכוחות המזוינים של הולנד
ראו גם

דאף (יצרן רכב)
דאף 2800/3300/3600
הערות שוליים

↑  משאיות דאף משנת 1949 DAF Trucks Since 1949
↑  "דאף XF" (באיטלקית) tuttotrasporti.it/content/tuttotrasporti/it/archivio/prove/2011/06/07/daf_xf105.510
↑  דגמי "דאף XF" web.archive.org/web/20150506045452
↑  "דאף XF" daf.co.il
↑  ראו "דאף XF" web.archive.org/web/20070119160613
↑  "דאף XF" כולל תמונות ecochamps.eu/heavy-tractor-daf-xf
גרארדוס מרקטור

| --- | --- |

 לידה:  5 במרץ 1512 Rupelmonde, נפת פלנדריה, האימפריה הרומית הקדושה 
 פטירה:  2 בדצמבר 1594 (בגיל 82) דיסבורג, הדוכסויות המאוחדות של יוליך-קלווה-ברג, האימפריה הרומית הקדושה 
 שם לידה:  Gerard De Kremer 
 ענף מדעי:  קרטוגרפיה
 מקום מגורים:  פלנדריה, גרמניה
 מקום קבורה:  Church of Our Saviour 
 מקום לימודים:  האחים של החיים המשותפים (1530)  האוניברסיטה הישנה של לוון (1532) 
 מנחה לדוקטורט:  גמה פריזיוס 
 מוסדות:  האוניברסיטה הישנה של לוון (1534–1552) 
 תלמידי דוקטורט:  ג'ון די 
 בן או בת זוג:  Barbara Schellekens (1536–1585)  Gertrude Vierlings (1589–1594) 
 צאצאים:  Bartholomeus‏ Mercator, Rumold Mercator, Arnold Mercator 
 תרומות עיקריות
 מצא דרך לתיאור של הגלובוס על פני מפה שטוחה.
 חתימה:   
 
גרארדוס מרקטור מאת לואי ואן ביזברוק(הול') בפארק פטיט סבלון.
גרארדוס מרקטור (בהולנדית: Gerard Mercator;‏ 5 במרץ 1512 – 2 בדצמבר 1594) גאוגרף פלמי שמצא דרך לתיאור של הגלובוס על פני מפה שטוחה – היטל מרקטור. שמו מרקטור (הסוחר) נגזר מעיסוקו בהכנת מפות לסוחרים שהפליגו באוקיינוס. שמו כנראה היה חרארד קרמר (סוחר) והשם מרקטור הוא הגרסה הלטינית לשם קרמר.
מפת העולם של מרקטור שורטטה ב-1569. המפה מראה את צורת היבשות הנכונה אך מעוותת את שטחיהן, זאת בשונה ממפת פיטרס ששורטטה ב-1973 על ידי ארנו פיטרס ואשר מעוותת את צורת היבשות אך שומרת על ממדיהן האמיתיים.
גדולת המפות שלו היא בכך שהן שומרות על הזוויות והצורות מהשטח למפה. תכונה זו חשובה לימאים – מודדים את האזימוט מהמוצא אל היעד על גבי המפה, ושטים לאורך אזימוט זה עד ליעד (נתיב זה אינו הקצר ביותר).
מרקטור שירטט מספר רב של מפות, בהן מפת ארץ ישראל ב-1537 ומפת פלנדריה ב-1540. הוא גם אימץ את המילה "אטלס" לשם תיאור אוסף של מפות.
הנצחה

הדום הקרח מרקטור בארץ גרהאם שבאנטארקטיקה נקרא על שמו.
הערות שוליים

↑  הדום הקרח מרקטור באתר הסקר הגאולוגי של ארצות הברית
| --- | --- |
בקרת זהויות :  NLI: 987007265204405171  PLWABN: 9810684992905606  BIBSYS: 90078194  BNE: XX1029848  BnF: cb12789989j (data)  BPN: 10103184  CANTIC: a10363312  DSI: 5170  GND: 118580973  ICCU: RMLV025335  ISNI: 0000 0001 0884 2753  LCCN: n50035949  LNB: 000116621  MGP: 119164  NDL: 01106833  NKC: jo20000073682  NLA: 36563271  NLG: 66475  NLK: KAC201619857  NSK: 000310358  NTA: 069768536  RERO: 02-A000113184  RKD: 55317  SELIBR: 287715  SNAC: w6863kfc  SUDOC: 030345154  Trove: 1294514  ULAN: 500040876  VcBA: 495/32104  VIAF: 30352476   WorldCat (עם VIAF): 30352476
דאף 66

| --- | --- |

DAF 66, קופה, שנת 1975
 מאפיינים כלליים
 יצרן:  דאף
 שנות ייצור:  1972–1975
 הרכבה:  הולנד הולנד
 מודל קודם:  דאף 55
 מודל אחריו:  וולוו 66
 אורך:  3,835 מ"מ
 רוחב:  1,525 מ"מ
 גובה:  1,448 מ"מ
 משקל:  780 ק"ג (ריק)
 בסיס גלגלים:  2,250 מ"מ
 מפרט טכני
 מנוע:  4 צילינדרים, בטור, 1,108 סמ"ק, המפיק 37 כ"ס ו- 43 כ"ס (מנוע רנו R8)  4 צילינדרים, בטור, 1,289 סמ"ק, המפיק 42 כ"ס, ו-57 כ"ס. (מנוע רנו 10)
 הילוכים:  תמסורת אוטומטית מסוג "Variomatic" (תיבת הילוכים רציפה)
 מהירות מרבית:  135 קמ"ש (מנוע 1,108 סמ"ק)
 צריכת דלק:  (מכל דלק - 42 ליטר)
 מעצב:  Giovanni Michelotti
דאף 66 (בהולנדית: DAF 66), היא מכונית משפחתית קטנה, 2 דלתות, 5 מקומות ישיבה, שיוצרה בהולנד על ידי  יצרנית הרכב דאף, (ראשי התיבות שלה: "מפעל המכוניות של דורן" – Doorne’s Automobiel Fabrieken), בין השנים 1972–1975.
מאפיינים

דגם ה-"דאף 66" יוצר בגרסת הילוכים אוטומטים בלבד מסוג "Variomatic".
מנועי "דאף 66" נלקחו ברישיון, מיצרנית הרכב רנו הצרפתית, מדגמי רנו R8 (מנוע 1,108 סמ"ק), רנו 10 (מנוע 1,289 כ"ס).
יוצרו 101,961 יחידות.
תצורות

2 דלתות - סדאן
2 דלתות - קופה
3 דלתות - סטיישן
היסטוריה

דאף ידועה כמפעל המייצר משאיות, אבל  משנת 1958 עד שנת 1975 ייצרה כלי רכב משפחתיים קטנים. בין הרכבים שייצרה : דאף 600, דאף דאפפודיל, דאף 30, דאף 33, דאף 44, דאף 45, דאף 46 ודאף 68. בשנת 1967 פיתחה את  ה"דאף 55", עם מנוע  מקורר מים, 4 צילינדרים 1,108 סמ"ק. מעצב המכוניות של דאף היה ג'ובאני מיקולטי, שעיצב מספר עצום של אבות־טיפוס.
בדצמבר 1972 יצרנית הרכב וולוו צברה נתח של 33 אחוזים מ- DAF, ובמאי 1975 עם השתלטות השוודים על דאף, נעלם השם דאף והפך לוולוו.
דאף ייצרה 816,000 מכוניות נוסעים.
תמונות

דאף 66 סטיישן
דאף 66 סטיישן
דאף 66 סטיישן
דאף 66 קופה, שנת 1976
דאף 66 קופה
דאף 66 קופה, שנת 1975
דאף 66 סדאן
דאף 66 סדאן שנת 1976
דאף 66 סדאן שנת 1976
ראו גם

דאף (יצרן רכב)
דאף YA-66
דאף 30
דאף 44
דאף 46
דאף 55
דאף 600
דאף פוני
דאף A10
דאף קאלמר
דאף 2600
הערות שוליים

↑  דאף66DAF 66: Description of the model, photo gallery
↑  דאף 55, דאף 66 dafownersclub
דורותיאה מדנמרק, דוכסית בראונשווייג-לינבורג

דורותיאה מדנמרק, דוכסית בראונשווייג-לינבורג (בדנית: Dorothea af Danmark; ‏29 ביוני 1546 – 6 בינואר 1617) הייתה בתו של כריסטיאן השלישי, מלך דנמרק ואשתו של וילהלם השישי, דוכס בראונשווייג-לינבורג. היא הייתה עוצרת בשם בנה, גאורג, דוכס בראונשווייג-לינבורג בין השנים 1592–1596.
ביוגרפיה

דורותיאה נולדה ב-29 ביוני 1546 בקולדינג, והייתה בת הזקונים של כריסטיאן השלישי, מלך דנמרק ודורותיאה מסקסוניה-לאונבורג, בתם של מגנוס הראשון, דוכס סקסוניה-לאוונבורג וקתרינה מבראונשווייג-וולפנביטל, דוכסית סקסוניה-לאוונבורג. ב-12 באוקטובר 1561 היא התחתנה עם וילהלם השישי, דוכס בראונשווייג-לינבורג, ממנו נולדו לה 15 ילדים.
כאשר בעלה נפטר בשנת 1592, היא הפכה לעוצרת לבנה הקטן גאורג. היה לה חוסר אמון עמוק במועצה, בגלל הניהול הכושל שלהם את אחוזות בעלה במהלך השיגעונות שלו. דורותיאה הייתה ידועה כעוצרת מוכשרת ואנרגטית.
היא מתה בווינזן, ב-6 בינואר 1617 בגיל 70.
משפחתה

ב-12 באוקטובר 1561 התחתנה דורותיאה עם וילהלם השישי, דוכס בראונשווייג-לינבורג, ממנו היו לה 15 ילדים:
סופיה מבראונשווייג-לינבורג (1563–1639), התחתנה עם גאורג פרידריך, מרקיז ברנדנבורג-אנסבך.
ארנסט השני, דוכס בראונשווייג-לינבורג (1564–1611).
אליזבת מבראונשווייג-לינבורג (1565–1621), התחתנה עם פרידריך, רוזן הוהנלוהה-לנגנבורג.
כריסטיאן, דוכס בראונשווייג-לינבורג (1566–1633).
אוגוסט הראשון, דוכס בראונשווייג-לינבורג (1568–1636).
דורותיאה מבראונשווייג-לינבורג (1570–1649), התחתנה עם קרל הראשון, רוזן פפאלץ-צווייבריקן-בירקנפלד.
קלרה מבראונשווייג-לינבורג (1571–1658), התחתנה עם וילהלם הראשון, רוזן שוורצנבורג-פרנקנהאוזן.
אנה אורסולה מבראונשווייג-לינבורג (1572–1601).
מרגרטה מבראונשווייג-לינבורג (1573–1643), התחתנה עם יוהאן קזימיר, דוכס סקסוניה-קובורג.
פרידריך הרביעי, דוכס בראונשווייג-לינבורג (1574–1648).
מריה מבראונשווייג-לינבורג (1575–1610).
מגנוס מבראונשווייג-לינבורג (1577–1632).
גאורג, דוכס בראונשווייג-לינבורג (1682–1641).
יוהאן מבראונשווייג-לינבורג (1583–1628).
זיבילה מבראונשווייג-לינבורג (1584–1652), התחתנה עם יוליוס ארנסט, דוכס בראונשווייג-לינבורג.